《萍乡道中》
宋代·廖行之

萍实乡中雨初歇，野溪流水奔惊湍。
蚕功欲登蚕妇急，春阴已浓春事阑。
飞绵漫空白雪舞，叠巘插汉青螺攒。
家山归去此无几，眼底已作潇湘看。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。